KOMISIJOS ATASKAITA EUROPOS PARLAMENTUI IR TARYBAI DĖL TARYBOS DIREKTYVOS 95/50/EB DĖL PAVOJINGŲ KROVINIŲ VEŽIMO KELIAIS VIENODŲ TIKRINIMO PROCEDŪRŲ TAIKYMO VALSTYBĖSE NARĖSE /* COM/2013/0815 final */





KOMISIJOS ATASKAITA EUROPOS PARLAMENTUI IR TARYBAI DĖL TARYBOS DIREKTYVOS 95/50/EB DĖL PAVOJINGŲ KROVINIŲ VEŽIMO KELIAIS VIENODŲ TIKRINIMO PROCEDŪRŲ TAIKYMO VALSTYBĖSE NARĖSE TURINYS KOMISIJOS ATASKAITA EUROPOS PARLAMENTUI IR TARYBAI DĖL TARYBOS DIREKTYVOS 95/50/EB DĖL PAVOJINGŲ KROVINIŲ VEŽIMO KELIAIS VIENODŲ TIKRINIMO PROCEDŪRŲ TAIKYMO VALSTYBĖSE NARĖSE 1........... Įžanga............................................................................................................................ 4 2........... Susiję Europos Sąjungos teisės aktai............................................................................... 4 3........... Direktyvos 95/50/EB taikymas........................................................................................ 5 4........... ES valstybių narių ir Norvegijos ataskaitos....................................................................... 5 5........... Rekomendacijos dėl pavojingų krovinių vežimo keliais tikrinimo ataskaitų......................... 6 6........... Duomenų skaičiavimas.................................................................................................... 6 7........... Tikrinimų raida ir rezultatai.............................................................................................. 6 8........... Duomenų palyginimas..................................................................................................... 7 8.1........ Tikrinimų dažnumas........................................................................................................ 7 8.2........ Tikrinimų pasiskirstymas pagal transporto priemonės registracijos vietą............................ 8 8.3........ Reikalavimų neatitinkančių transporto priemonių procentinė dalis...................................... 8 8.4........ Reikalavimų neatitinkančių transporto priemonių pasiskirstymas pagal registracijos vietą.... 8 8.5........ Transporto priemonių imobilizavimo dažnumas................................................................. 8 8.6........ Pažeidimų pasiskirstymas pagal rizikos kategorijas........................................................... 8 8.7........ Nuobaudų rūšys............................................................................................................. 9 9........... Išvados.......................................................................................................................... 9 I priedas. Tikrinimų skaičiaus pokyčiai, reikalavimų nesilaikymas ir I kategorijos pažeidimai.......... 11 II priedas. Tikrinimų dažnumas milijonui tonkilometrių.................................................................. 16 III priedas. Tikrinimų pasiskirstymas pagal transporto priemonės registracijos vietą....................... 17 IV priedas. Nuostatų neatitinkančių transporto priemonių procentinė dalis..................................... 18 V priedas. Nuostatų neatitinkančių transporto vienetų skaičius pagal registracijos vietą.................. 19 VI priedas. Nuostatų neatitinkančių transporto vienetų imobilizavimo dažnumas............................ 20 VII priedas. Pažeidimų pasiskirstymas pagal rizikos kategorijas.................................................... 21 VIII priedas. Nuostatų neatitinkančioms transporto priemonėms taikomos nuobaudų rūšys........... 22 IX priedas. Pavojingų krovinių vežimas keliais milijonais tonkilometrių per metus........................... 23 1. Įžanga 1995 m. spalio 6 d. priimta Tarybos direktyva 95/50/EB dėl pavojingų krovinių vežimo keliais vienodų tikrinimo procedūrų[1], o valstybės narės iki 1997 m. sausio 1 d. turėjo priimti jai įgyvendinti būtinus įstatymus ir kitus teisės aktus. Direktyvoje 95/50/EB nustatyta, kad kiekviena valstybė narė kiekvienais kalendoriniais metais, praėjus ne daugiau kaip dvylikai mėnesių nuo atitinkamų metų pabaigos, išsiunčia Komisijai šios direktyvos taikymo ataskaitą[2]. Direktyvoje taip pat nustatyta, kad Komisija ne rečiau kaip kas treji metai pateikia Europos Parlamentui ir Tarybai direktyvos taikymo valstybėse narėse ataskaitą[3]. Komisijos ataskaitos pagrindas – valstybių narių metinės ataskaitos. Tai penktoji Tarybos direktyvos 95/90/EB taikymo valstybėse narėse ataskaita; joje apibendrinamas 2008–2011 m. laikotarpis. Pirmoji ataskaita[4] apėmė 1997–1998 m., antroji[5] – 1999–2002 m., trečioji[6] – 2003–2005 m., o ketvirtoji[7] – 2006–2007 m. Saugaus pavojingų krovinių vežimo keliais sąlygos apibrėžtos ne Direktyvoje 95/50/EB, bet toliau nurodytuose susijusiuose ES teisės aktuose. 2. Susiję Europos Sąjungos teisės aktai Šioje ataskaitoje apibendrinami metai oficialiai priskiriami dviem skirtingiems teisiniams kontekstams, tačiau tai neturi praktinio poveikio šios ataskaitos rezultatų išaiškinimui. Iki 2009 m. birželio 30 d. taikoma 1994 m. lapkričio 21 d. Tarybos direktyva 94/55/EB dėl valstybių narių teisės aktų, susijusių su pavojingų krovinių vežimu keliais, suderinimo[8] su pakeitimais[9]. Direktyvos 94/55/EB priedų turinys sutampa su Europos sutarties dėl pavojingų krovinių tarptautinio vežimo keliais (vadinamojo „ADR“)[10] priedų turiniu. Direktyva 94/55/EB buvo panaikinta 2009 m. birželio 30 d. ir pakeista 2008 m. rugsėjo 24 d. Europos Parlamento ir Tarybos direktyva dėl pavojingų krovinių vežimo vidaus keliais[11], su pakeitimais[12]. Direktyvoje 2008/68/EB numatyta toliau taikyti Direktyvos 94/55/EB metodą: visam transportui ES teritorijoje taikomos tos pačios techninės ir administracinės nuostatos, kaip ir pateiktosios tarptautinio susitarimo priede. 3. Direktyvos 95/50/EB taikymas Priėmusi Direktyvą 94/55/EB ir siekdama dar labiau padidinti pavojingų krovinių vežimo saugą, Taryba 1995 m. spalio 6 d. priėmė Direktyvą 95/50/EB dėl pavojingų krovinių vežimo keliais vienodų tikrinimo procedūrų. Šioje direktyvoje pateiktas suderintas kontrolinis sąrašas, kurį valstybės narės turi taikyti tokiems tikrinimams, ir rekomendacijos dėl pažeidimų klasifikavimo. 2004 m. direktyvos priedai iš dalies pakeisti[13] – buvo pakeista pažeidimų klasifikavimo sistema – nuo 2005 m. skiriamos trys rizikos kategorijos. Standartizuotai tikrinami visi keliais vežami pavojingi kroviniai valstybėje narėje arba įvežami į ją iš trečiųjų šalių, nepaisant to, kokioje šalyje transporto priemonė registruota. Direktyva siekiama užtikrinti tipiškos keliais vežamų pavojingų krovinių siuntų dalies atsitiktinį tikrinimą didelėje kelių tinklo dalyje. Gali būti tikrinama įmonių patalpose – prevenciniais tikslais arba po to, kai kelyje nustatomi pažeidimai, keliantys pavojų saugai[14]. Tačiau Direktyvoje 95/50/EB reikalavimo teikti tokių tikrinimų ataskaitą nėra. 4. ES valstybių narių ir Norvegijos ataskaitos Valstybių narių prašoma, kad jos ataskaitose taikytų Direktyvos 95/50/EB II priede nurodytus suderintus pažeidimų kodus, o pačias ataskaitas pateiktų direktyvos III priede nustatyta tvarka. Norvegija toliau teikia metines ataskaitas, ir jos informacija yra įtraukta į šią Europos Parlamentui ir Tarybai skirtą ataskaitą. Kroatija į ES įstojo 2013 m. liepos 1 d. ir jokios informacijos apie kokius nors tikrinimus, vykdytus šioje ataskaitoje apžvelgiamu laikotarpiu, ji nepateikė. Kitos valstybės narės ir Norvegija ataskaitas pateikė iš esmės laiku. Visi vėlavimai kilo dėl informacijos rinkimui, nagrinėjimui ir perdavimui taikomų administracinių procedūrų, ypač dažnai kai tokias procedūras vykdo skirtingos valdžios institucijos. Padėtis labai pagerėjo nuo 2011 m. 2011 m. ataskaitos buvo pateiktos ne vėliau kaip 2013 m. vasario mėn. Ne visa informacija, susijusi su pirmaisiais šioje ataskaitoje apžvelgiamais metais, buvo gauta tinkama forma. Kai kurios valstybės narės toliau naudojo senuosius, Direktyva 95/50/EB panaikintus kodus. Tačiau nuo to laiko padėtis labai pagerėjo. Komisijai viso laikotarpio ataskaitas pateikė visos valstybės narės. Tačiau kai kurios ataskaitos yra neišsamios, todėl lentelėse yra tuščių vietų. Tokiais atvejais nurodyta, kad „duomenų nėra“. Valstybių narių ataskaitų suvestinė pateikiama šios ataskaitos prieduose. Analizuojant šios ataskaitos 7 dalyje pateiktą informaciją, reikėtų atkreipti dėmesį į tai, kad Ispanijos reikalavimų nesilaikymo rodiklis yra žemas iki 2008 m., nes neteisingai interpretuotas nuostatų neatitinkančių transporto priemonių skaičius. Dėl šio neteisingo interpretavimo atsiradusią klaidą Ispanija ištaisė vėlesnėse ataskaitose. Kelios valstybės narės atsiuntė ataskaitas, kuriose pažeidimų suma ir nuostatų neatitinkančių transporto priemonių skaičius nesutampa. To neturėtų būti, nes reikėtų pranešti tik apie sunkiausių pažeidimų kategoriją, susijusią su kiekviena transporto priemone. 5. Rekomendacijos dėl pavojingų krovinių vežimo keliais tikrinimų ataskaitų Ankstesnėse Komisijos ataskaitose buvo nurodyti tam tikri sistemingi valstybių narių statistinių ataskaitų nenuoseklumai. Kad Komisijos ataskaitas būtų galima laikyti kokybiškomis, palyginamomis ir patikimomis, jos turi būti pateiktos vienodu formatu, todėl 2011 m. Komisija priėmė rekomendacijas[15], kuriomis ji siekia pagerinti šių ataskaitų kokybę. Paskelbus rekomendacijas, ataskaitos labai pagerėjo, o nenuoseklumai buvo reti ir nedideli. Dauguma šių nenuoseklumų susiję su konkrečiai rizikos kategorijai priskiriamų pažeidimų skaičiumi[16]. Komisijos rekomendacijų priedo 1.4 dalyje pabrėžiama, kad net nustačius kelis pažeidimus, turi būti pranešama tik apie didžiausią pažeidimą. Atitinkamai konkrečiai rizikos kategorijai priskiriamų pažeidimų suma turėtų būti lygi nuostatų neatitinkančių transporto priemonių skaičiui. Atrodo, kad šis principas tinkamai taikomas dar ne visose valstybėse narėse, nes vis dar pranešama apie kelis vienai transporto priemonei tenkančius pažeidimus. Kita rekomendacijoje aptariama didelė problema buvo nuobaudų, taikomų nustačius pažeidimą per patikrinimą kelyje, sąvoka. Dėl teisinės ir administracinės tvarkos skirtumų kai kurios valstybės narės negalėjo nustatyti po tikrinimų, per kuriuos buvo nustatyti įtariami pažeidimai, vykdyto teisėsaugos proceso rezultatų. Rekomendacijose siūlomas bendras visoms valstybėms narėms kompromisas: konkrečiai, teisėsaugos pareigūno sprendimo, kurį jis priėmė po oficialaus tikrinimo vietoje, registravimas. 6. Duomenų skaičiavimas Valstybių narių buvo paprašyta nurodyti (jei įmanoma) jų pačių apskaičiuotą per metus jų teritorijoje pervežtų pavojingų krovinių kiekį tonomis arba tonkilometriais. 2008 m. duomenis apie tai pateikė 13 valstybių narių. 2011 m. šiuos duomenis surinko tik 9 valstybės narės. Siekiant objektyviai palyginti valstybių narių duomenis, pervežamų pavojingų krovinių kiekis nustatomas remiantis Eurostat'o duomenų bazėje esančia informacija[17]. Ši informacija naudojama apskaičiuojant tikrinimų dažnumą, kuris priklauso nuo pervežamų krovinių kiekio. Eurostatasneturi jokių statistinių duomenų apie Maltą, nes Maltai padaryta išimtis, leidžianti netaikyti 2012 m. sausio 18 d. Europos Parlamento ir Tarybos reglamento (ES) Nr. 70/2012 dėl krovinių vežimo keliais statistinių ataskaitų[18]. Pervežtų pavojingų krovinių skaičius Maltoje apskaičiuotas remiantis Maltos kompetentingos valdžios institucijos pateiktais duomenimis. Eurostato statistika pateikta šios ataskaitos IX priede. 7. Tikrinimų raida ir rezultatai I priede pateikti kiekvienoje valstybėje narėje užregistruotų tikrinimų skaičiaus pokyčiai, taisyklių neatitinkančių transporto priemonių procentinė dalis, ir I rizikos kategorijai priskiriamų pažeidimų procentinė dalis. Lentelės pabaigoje pateikti Europos Sąjungos duomenų vidurkiai ir Norvegijos statistiniai duomenys. Reikėtų pažymėti, kad trūksta duomenų, susijusių su: - tikrinimų skaičiumi Estijoje 2006 m. ir 2007 m.; - Vokietijos, Estijos, ir Ispanijos reikalavimų neatitinkančių transporto priemonių procentine dalimi 2006 m., ir Estijos, Ispanijos reikalavimų neatitinkančių transporto priemonių procentine dalimi 2007 m.; - Bulgarijos, Vokietijos, ir Portugalijos I rizikos kategorijai priskiriamų pažeidimų procentine dalimi 2006 m. Siekiant ataskaitų teisingumo, ypač yra svarbus I rizikos kategorijos pažeidimų rodiklis. Jei pranešta apie daugiau nei vieną pažeidimą, susijusį su transporto priemone, I kategorijos pažeidimų procentinė dalis yra mažesnį už tikrąją vertę. 2006 m. tokia padėtis susidarė Prancūzijoje, Nyderlanduose, Lenkijoje ir Portugalijoje, 2007 m. Bulgarijoje, Nyderlanduose, Lenkijoje, ir Portugalijoje. Kai kuriose valstybėse narėse pažeidimų apskritai buvo mažiau nei reikalavimų neatitinkančių transporto priemonių. Tokių atvejų nustatyta Belgijoje, Italijoje, Vengrijoje, Maltoje ir Švedijoje. Kai kada teisėsaugos institucijos praneša tik apie nustatytus pažeidimus, tačiau nepateikia jokios informacijos apie pažeidimų pobūdį ar taikytas nuobaudas. Nors statistiniai duomenys dėl to tampa neišsamūs, tai neturi sisteminio poveikio analizei. Šis klausimas išsamiau aptariamas 8.6 dalyje. 8. Duomenų palyginimas Per ketverius metus visų tikrinimų sumažėjo 33,8 % – nuo 252 632 iki 167 340. Labiausiai tikrinimų sumažėjo 2010–2011 m. – 12,6 %. Valstybėse narėse tendencijos yra nevienodos, nes 11 valstybių narių per šį laikotarpį atliko daugiau tikrinimų nei seniau. Ataskaitoje aptariamu laikotarpiu tikrinimų procentinė dalis labiausiai padidėjo Rumunijoje, Slovėnijoje ir Austrijoje, o labiausiai sumažėjo Latvijoje, Bulgarijoje, ir Vengrijoje. Remiantis duomenimis apie absoliutųjį tikrinimų Europos Sąjungoje skaičių, 2011 m. daugiausiai tikrinimų atlikta Vokietijoje (34,8 %), Ispanijoje (11,8 %), ir Lenkijoje (9,8 %), o mažiausiai Estijoje (0,03 %), Maltoje, ir Latvijoje (0,05 %). Nors šis rodiklis iš esmės susijęs su valstybės narės dydžiu, ataskaitoje aptariamu laikotarpiu įvyko didelių pasikeitimų. 2008 m. daugiausiai tikrinimų buvo Vokietijoje (31,5 %), Ispanijoje (16,9 %), tačiau trečia vieta teko Bulgarijai (11,1 %). Trys valstybės narės, 2008 m. atlikusios mažiausiai tikrinimų, buvo Malta (0,03 %), Estija (0,08 %), ir Liuksemburgas (0,09 %). 8.1. Tikrinimų dažnumas II priede pateikiama valstybių narių keliuose vykdytų tikrinimų dažnumo 2010 ir 2011 m. apžvalga. Tikrinimų dažnumas išreikštas tikrinimų skaičiaus ir valstybėje narėje pervežtų pavojingų krovinių milijonui tonkilometrių santykiu. 2010 m. ES milijonui tonkilometrių teko vidutiniškai 2,54 tikrinimų, o 2011 m. jų sumažėjo iki 2,14 – tai reiškia, kad per metus tikrinimų sumažėjo 15,7 %. 2010 m. Bulgarijoje ir toliau buvo vykdoma išskirtinai daug tikrinimų – beveik devynis kartus daugiau nei vidutiniškai ES. 2011 m. Austrija, Bulgarija, ir Rumunija įvykdė apie 10 tikrinimų milijonui tonkilometrių – tai apytiksliai 4,5 karto daugiau nei vidutiniškai Europos Sąjungoje. 8.2. Tikrinimų pasiskirstymas pagal transporto priemonės registracijos vietą Šios ataskaitos III priede pateikiamas tikrinimų pasiskirstymas pagal transporto priemonės registracijos vietą. Šiam rodikliui poveikį daro ne tik teisėsaugos įstaigų sprendimai, bet ir valstybės narės geografinė padėtis: pavyzdžiui, salose tarptautinių pervežimų keliais yra mažiau. Tam tikrais metais Airijoje, Maltoje, Kipre ir Portugalijoje nebuvo tikrinta nė viena ne ES registruota transporto priemonė. Ataskaitoje aptariamu laikotarpiu registravimo šalyje tikrintų transporto priemonių skaičius svyravo apie 70 %. 2008–2011 m. tikrintų kitų ES šalių transporto priemonių procentinė dalis padidėjo nuo 20,5 % iki 25,7 % Todėl ne ES registruotų transporto priemonių procentinė dalis sumažėjo nuo 12,6 % iki 4,4 %. 8.3. Reikalavimų neatitinkančių transporto priemonių procentinė dalis Tikrintų transporto priemonių, kuriuose nustatytas bent vienas pažeidimas, procentinė dalis nurodyta IV priede. Reikalavimų neatitinkančių transporto priemonių procentinė dalis padidėjo nuo 13,7 % 2008 m. iki 21,4 % 2011 m. (daugiausiai Ispanijoje, Latvijoje, Čekijoje ir Nyderlanduose). Tačiau 15 valstybių narių ši dalis nepadidėjo. Reikalavimus neatitinkančių transporto priemonių procentinė dalis valstybėse narėse yra labai skirtinga: Maltoje ji siekia beveik 70 %, tačiau Bulgarijoje, Kipre, Vengrijoje, Rumunijoje, ir Slovakijoje – mažiau nei 5 %. 8.4. Reikalavimų neatitinkančių transporto priemonių pasiskirstymas pagal registracijos vietą V priedo grafike pavaizduotas reikalavimų neatitinkančių transporto priemonių pasiskirstymas pagal transporto priemonės registracijos vietą. Kaip nurodyta 8.2 dalyje, šiam rodikliui didelį poveikį turi valstybės narės geografinė padėtis. 8.5. Transporto priemonių imobilizavimo dažnumas VI priedo grafike pavaizduota, kokia reikalavimus neatitinkančių transporto priemonių procentinė dalis buvo imobilizuota. Ankstesnė immobilizavimų mažinimo tendencija tęsėsi iki 2009 m. – tada buvo imobilizuoti 24 % reikalavimų neatitinkančių transporto priemonių. Tačiau panašu, kad tendencija pasikeitė: 2011 m. po tikrinimo imobilizuotų transporto priemonių procentinė dalis padidėjo iki 27 %. 2011 m. dažniausiai transporto priemonės būdavo imobilizuojamos Bulgarijoje (68 %), Airijoje (54 %), ir Rumunijoje (53 %). Norvegijoje transporto priemonės buvo imobilizuotos 57 % pažeidimų atvejų. Estija, Ispanija, Italija, Kipras, Latvija, Malta ir Slovakija imobilizavimo atvejų 2011 m. nenurodė. 8.6. Pažeidimų pasiskirstymas pagal rizikos kategorijas VII priedo grafike pavaizduotas pažeidimų pasiskirstymas pagal jų sunkumą. Buvo reikalaujama pranešti tik apie aukščiausiai rizikos kategorijai priskiriamus tikrinimo metu nustatytus pažeidimus. Visos valstybės narės pranešė apie bent vienos kategorijos pažeidimą, nustatytą patikrinus transporto priemonę. Kai kurios valstybės narės apie tam tikros kategorijos pažeidimus nepateikė jokių duomenų. 2011 m. Kipras ir Slovakija nepranešė apie jokius I ir III rizikos kategorijos pažeidimus. Liuksemburgas nepranešė nė apie vieną I rizikos kategorijos pažeidimą. Be to, Latvija ir Estija nepranešė nė apie vieną III rizikos kategorijos pažeidimą[19]. Iš 2011 m. vykdytų tikrinimų, iš kurių apytiksliai 44 % atvejų nustatyti pažeidimai, didžiausias pažeidimas buvo priskirtas I kategorijai. I rizikos kategorijos pažeidimas reiškia susijusių saugos nuostatų nesilaikymą, dėl ko atsiranda didelė žūties, rimto asmens sužeidimo arba didelės žalos aplinkai rizika. Nustačius šį pažeidimą, reikia imtis skubių ir tinkamų taisomųjų priemonių, pavyzdžiui, imobilizuoti transporto priemonę. II kategorijos didžiausi pažeidimai nustatyti 30 % per tikrinimus nustatytų pažeidimų atvejų. III rizikos kategorijos pažeidimų nustatyta likusiais 26 % per tikrinimus nustatytų pažeidimų atvejų. 8.7. Nuobaudų rūšys VIII priedo grafikuose pavaizduotas nuobaudų pasiskirstymas kiekvienoje valstybėje narėje. Kol dar nebuvo paskelbtos šios ataskaitos 5 dalyje nurodytos Komisijos rekomendacijos, renkant šią informaciją kildavo didelių sunkumų. Paskelbus rekomendacijas, padėtis iš esmės pasikeitė, ir 2011 m. statistinių duomenų apie nuobaudas nepateikė tik Prancūzija ir Slovakija. Tačiau Slovakija pranešė apie nuobaudas ankstesniais metais, o atliekant tikrinimus 2011 m., nustatytas tik vienas pažeidimas. Atliekant tikrinimus Europos Sąjungoje 2011 m., įspėjimai taikyti 7 892 atvejais, baudos – 33 179 atvejais, o kitokios nuobaudos, įskaitant teisinius ir administracinius juridinius procesus, – 3 527 atvejais. Nors apskritai Europos Sąjungoje tris ketvirtadaliai nuobaudų yra baudos, padėtis valstybėse narėse yra labai nevienoda. Pavyzdžiui, Jungtinėje Karalystėje baudos įvykio vietoje neskiriamos. 2011 m. iš viso nuobaudų buvo taikyta maždaug 4 % mažiau, nei 2008 m. Nors įspėjimų per tą patį laikotarpį padaugėjo 8 %, o baudų – 1 %, kitų nuobaudų sumažėjo 42 %. 9. Išvados Direktyva 95/50/EB perkelta į visų valstybių narių nacionalinę teisę 1997 m. sausio 1 d. Ataskaitų teikimo reikalavimai buvo pakeisti 2004 m., o iš dalies pakeistas nuostatas dėl ataskaitų teikimo tapo privalu taikyti nuo 2005 m. gruodžio 14 d. Nustačiusi tam tikrus sistemingus ataskaitų teikimo nenuoseklumus, Komisija 2011 m. dėl to paskelbė rekomendacijas. Visos valstybės narės tikrina pavojingus krovinius vežančias transporto priemones ir tinkamai praneša apie tokius tikrinimus. Tam tikrų nedidelių nenuoseklumų dar yra ir Komisija kiekvienais metais užtikrina, kad ataskaitos pagal Direktyvą 95/50/EB būtų teikiamos ir laipsniškai tobulinamos. Galima daryti išvadą, kad Direktyva 95/50/EB apskritai taikoma tinkamai. Tačiau naujausios ataskaitos aiškiai parodo, kad valstybės narės šiems tikrinimams skiria vis mažiau išteklių. 2008–2011 m. tikrinimų sumažėjo 34 %. Per tikrinimus pažeidimai nustatomi dažniau. 2011 m. pažeidimas būdavo nustatomas arba įtariamas per vieną iš penkių vežamų pavojingų krovinių tikrinimų, o 2008 m. – per vieną tikrinimą iš septynių. Yra galimos dvi šio pokyčio priežastys. Gali būti, kad tikslingiau nustatoma, kokius krovinius reikėtų tikrinti, arba vežėjai apskritai blogiau laikosi nuostatų. Komisija paragins valstybių narių valdžios institucijas pateikti informaciją apie numatomus tikrinimų pokyčius, ir apie veiksnius, turinčius įtakos šiems pokyčiams, pavyzdžiui, išteklių turėjimas ir tikrinimų tikslingumas. Be to, bus prašoma paaiškinti, kodėl yra itin daug reikalavimų nesilaikymo atvejų. Tais atvejais, kai buvo nustatyti pažeidimai, 44 % jų buvo priskirti sunkiausių pažeidimų kategorijai. Atitinkamai 2011 m. buvo imobilizuota maždaug 9 600 transporto priemonių. Europos Sąjungoje pavojingų krovinių vežimui taikomos bendros nuostatos. Šios nuostatos taikomos vienodai, taip pat daugelyje ne ES šalių. Vis dėlto beveik 36 000 iš maždaug 170 000 metinių tikrinimo keliuose atvejų nustatyta, kad vežimo veiksmas neatitiko privalomų saugos reikalavimų. Atsižvelgiant į didelį pavojų vežant tokias medžiagas ir gaminius, šios rūšies krovinių vežimui būtina toliau taikyti tikslinę teisėsaugą. „-“ I priedas Tikrinimų skaičiaus pokyčiai, reikalavimų nesilaikymas ir I kategorijos pažeidimai Papildoma su šia lentele susijusi informacija pateikiama šios ataskaitos 7 dalyje ŠALIS || 2006 m. || 2007 m. || 2008 m. || 2009 m. || 2010 m. || 2011 m. BE || Tikrinimų skaičius || 3 977 || 4 133 || 5 178 || 6 033 || 5 464 || 4 188 Reikalavimų nesilaikymo atvejai % || 38,52 % || 39,90 % || 17,671 % || 21,76 % || 22,16 % || 12,32 % I rizikos kategorija % || 47,36 % || 30,47 % || 24,07 % || 37,49 % || 37,05 % || 26,42 % BG || Tikrinimų skaičius || 19 206 || 27 996 || 28 106 || 28 455 || 7 756 || 6 203 Reikalavimų nesilaikymo atvejai % || 2,49 % || 1,24 % || 0,71 % || 4,85 % || 0,81 % || 1,00 % I rizikos kategorija % || #Nėra duomenų || 34,33 % || 34,33 % || 27,78 % || 57,41 % || 55,74 % CZ || Tikrinimų skaičius || 6 694 || 7 691 || 3 977 || 3 471 || 2 816 || 2 491 Reikalavimų nesilaikymo atvejai % || 5,83 % || 5,60 % || 5,53 % || 6,60 % || 11,51 % || 11,92 % I rizikos kategorija % || 26,46 % || 17,87 % || 21,36 % || 25,33 % || 17,59 % || 55,74 % DK || Tikrinimų skaičius || 889 || 646 || 755 || 721 || 604 || 646 Reikalavimų nesilaikymo atvejai % || 55,46 % || 52,79 % || 58,15 % || 61,44 % || 57,12 % || 58,98 % I rizikos kategorija % || 34,08 % || 40,76 % || 38,27 % || 35,21 % || 38,26 % || 35,43 % DE || Tikrinimų skaičius || 83 760 || 86 225 || 79 664 || 62 085 || 67 356 || 58 270 Reikalavimų nesilaikymo atvejai % || #Nėra duomenų || 20,18 % || 22,69 % || 23,64 % || 21,69 % || 27,02 % I rizikos kategorija % || #Nėra duomenų || 47,00 % || 48,14 % || 45,23 % || 49,96 % || 49,55 % EE || Tikrinimų skaičius || #Nėra duomenų || #Nėra duomenų || 117 || 152 || 154 || 44 Reikalavimų nesilaikymo atvejai % || #Nėra duomenų || #Nėra duomenų || 46,15 % || 39,47 % || 50,00 % || 25,00 % I rizikos kategorija % || 20,41 % || 37,50 % || 25,93 % || 30,00 % || 25,97 % || 45,45 % IE || Tikrinimų skaičius || 630 || 731 || 783 || 892 || 751 || 674 Reikalavimų nesilaikymo atvejai % || 32,54 % || 44,60 % || 38,19 % || 28,36 % || 26,23 % || 24,93 % I rizikos kategorija % || 34,15 % || 24,54 % || 13,71 % || 25,20 % || 33,33 % || 12,64 % EL || Tikrinimų skaičius || 614 || 456 || 1 202 || 413 || 1 094 || 650 Reikalavimų nesilaikymo atvejai % || 13,36 % || 16,89 % || 3,83 % || 10,65 % || 3,93 % || 5,54 % I rizikos kategorija % || 52,44 % || 64,94 % || 69,57 % || 61,36 % || 55,81 % || 30,56 % ES || Tikrinimų skaičius || 40 023 || 42 787 || 42 771 || 40 782 || 36 004 || 19 707 Reikalavimų nesilaikymo atvejai % || 0,25 % || 0,19 % || 0,27 % || 10,63 % || 11,44 % || 29,60 % I rizikos kategorija % || 67,90 % || 66,69 % || 63,64 % || 65,28 % || 64,82 % || 75,63 % FR || Tikrinimų skaičius || 5 566 || 6 388 || 6 572 || 5 788 || 6 178 || 6 930 Reikalavimų nesilaikymo atvejai % || 10,28 % || 22,70 % || 21,67 % || 16,48 % || 16,48 % || 14,68 % I rizikos kategorija % || 26,60 % || 22,07 % || 24,30 % || 25,05 % || 29,08 % || 28,32 % || Tikrinimų skaičius || Netaikoma || Netaikoma || Netaikoma || Netaikoma || Netaikoma || Netaikoma HR || Reikalavimų nesilaikymo atvejai % || Netaikoma || Netaikoma || Netaikoma || Netaikoma || Netaikoma || Netaikoma || I rizikos kategorija % || Netaikoma || Netaikoma || Netaikoma || Netaikoma || Netaikoma || Netaikoma I priedas (tęsinys) IT || Tikrinimų skaičius || 4 105 || 4 515 || 4 960 || 5 180 || 6 253 || 6 260 Reikalavimų nesilaikymo atvejai % || 32,35 % || 34,55 % || 16,73 % || 16,16 % || 13,58 % || 11,04 % I rizikos kategorija % || 72,82 % || 69,90 % || 17,33 % || 15,85 % || 14,65 % || 14,18 % CY || Tikrinimų skaičius || 75 || 181 || 224 || 232 || 168 || 188 Reikalavimų nesilaikymo atvejai % || 1,33 % || 0,55 % || 1,34 % || 1,72 % || 1,19 % || 1,60 % I rizikos kategorija % || 100,00 % || 0,00 % || 0,00 % || 0,00 % || 0,00 % || 0,00 % LV || Tikrinimų skaičius || 823 || 1 609 || 1 230 || 996 || 703 || 89 Reikalavimų nesilaikymo atvejai % || 11,42 % || 10,19 % || 7,15 % || 10,14 % || 8,25 % || 15,73 % I rizikos kategorija % || 25,53 % || 29,27 % || 56,82 % || 59,41 % || 55,17 % || 78,57 % LT || Tikrinimų skaičius || 311 || 419 || 529 || 487 || 491 || 560 Reikalavimų nesilaikymo atvejai % || 29,58 % || 16,95 % || 17,01 % || 18,07 % || 21,59 % || 6,07 % I rizikos kategorija % || 23,91 % || 15,49 % || 6,67 % || 15,91 % || 16,04 % || 7,41 % LU || Tikrinimų skaičius || 190 || 182 || 210 || 293 || 233 || 341 Reikalavimų nesilaikymo atvejai % || 64,21 % || 68,13 % || 59,05 % || 50,51 % || 48,50 % || 57,77 % I rizikos kategorija % || 15,75 % || 49,19 % || 44,35 % || 6,08 % || 5,31 % || 0,00 % HU || Tikrinimų skaičius || 35 555 || 25 995 || 27 225 || 15 613 || 4 158 || 1 589 Reikalavimų nesilaikymo atvejai % || 1,63 % || 4,30 % || 3,49 % || 5,72 % || 3,42 % || 4,85 % I rizikos kategorija % || 23,10 % || 27,03 % || 30,77 % || 29,56 % || 34,18 % || 17,74 % MT || Tikrinimų skaičius || 33 || 75 || 81 || 76 || 79 || 78 Reikalavimų nesilaikymo atvejai % || 51,52 % || 76,00 % || 54,32 % || 67,11 % || 63,29 % || 69,23 % I rizikos kategorija % || 23,53 % || 34,09 % || 25,00 % || 21,57 % || 42,00 % || 24,07 % NL || Tikrinimų skaičius || 2 750 || 7 340 || 4 820 || 5 717 || 4 068 || 5 480 Reikalavimų nesilaikymo atvejai % || 26,65 % || 14,69 % || 17,45 % || 10,02 % || 28,61 % || 30,99 % I rizikos kategorija % || 57,82 % || 57,16 % || 60,57 % || 55,79 % || 59,39 % || 53,86 % AT || Tikrinimų skaičius || 7 089 || 7 580 || 6 883 || 9 824 || 10 220 || 11 300 Reikalavimų nesilaikymo atvejai % || 36,49 % || 36,00 % || 35,70 % || 30,99 % || 28,72 % || 32,50 % I rizikos kategorija % || 24,62 % || 24,55 % || 23,40 % || 20,70 % || 21,87 % || 20,40 % PL || Tikrinimų skaičius || 15 840 || 39 057 || 14 438 || 19 537 || 20 324 || 16 363 Reikalavimų nesilaikymo atvejai % || 11,14 % || 2,96 % || 7,60 % || 6,68 % || 5,32 % || 6,17 % I rizikos kategorija % || 27,19 % || 15,52 % || 14,65 % || 19,03 % || 23,39 % || 27,68 % PT || Tikrinimų skaičius || 235 || 137 || 425 || 566 || 1 065 || 601 Reikalavimų nesilaikymo atvejai % || 76,17 % || 73,72 % || 58,35 % || 33,75 % || 29,67 % || 40,72 % I rizikos kategorija % || #Nėra duomenų || 42,50 % || 50,81 % || 41,88 % || 41,14 % || 41,11 % RO || Tikrinimų skaičius || 2 914 || 4 517 || 5 257 || 5 969 || 7 352 || 11 525 Reikalavimų nesilaikymo atvejai % || 9,37 % || 5,58 % || 4,13 % || 2,31 % || 3,99 % || 3,64 % I rizikos kategorija % || 69,60 % || 64,77 % || 32,82 % || 25,16 % || 29,69 % || 29,36 % SI || Tikrinimų skaičius || 1 621 || 1 041 || 291 || 315 || 253 || 601 Reikalavimų nesilaikymo atvejai % || 17,89 % || 19,50 % || 48,11 % || 46,03 % || 39,53 % || 5,99 % I rizikos kategorija % || 42,76 % || 39,41 % || 28,57 % || 38,62 % || 36,00 % || 38,89 % I priedas (tęsinys) SK || Tikrinimų skaičius || 247 || 300 || 351 || 572 || 561 || 194 Reikalavimų nesilaikymo atvejai % || 0,00 % || 0,67 % || 2,28 % || 12,41 % || 16,40 % || 0,52 % I rizikos kategorija % || #Nėra duomenų || 0,00 % || 75,00 % || 4,23 % || 4,35 % || 0,00 % FI || Tikrinimų skaičius || 2 530 || 3 025 || 3 353 || 3 589 || 3 273 || 3 100 Reikalavimų nesilaikymo atvejai % || 36,56 % || 33,92 % || 41,10 % || 34,35 % || 32,26 % || 30,03 % I rizikos kategorija % || 31,35 % || 18,62 % || 12,48 % || 12,09 % || 10,21 % || 11,08 % SE || Tikrinimų skaičius || 4 182 || 4 219 || 4 049 || 3 733 || 4 076 || 4 929 Reikalavimų nesilaikymo atvejai % || 29,60 % || 20,27 % || 20,87 % || 16,98 % || 18,84 % || 20,15 % I rizikos kategorija % || 22,08 % || 24,04 % || 21,42 % || 19,24 % || 22,01 % || 17,15 % Jungtinė Karalystė || Tikrinimų skaičius || 4 851 || 8 221 || 9 181 || 7 251 || 8 427 || 4 277 Reikalavimų nesilaikymo atvejai % || 13,69 % || 30,76 % || 36,99 % || 41,26 % || 22,99 % || 38,23 % I rizikos kategorija % || 19,13 % || 30,01 % || 29,68 % || 17,88 % || 19,05 % || 16,64 % || || || || || || || ES || Tikrinimų skaičius || 244 710 || 285 466 || 252 632 || 228 742 || 199 881 || 167 340 Reikalavimų nesilaikymo atvejai % || 12,11 % || 14,44 % || 13,67 % || 15,80 % || 16,54 % || 21,39 % I rizikos kategorija % || 40,57 % || 41,06 % || 40,29 % || 37,16 % || 42,10 % || 44,04 % || || || || || || || NO || Tikrinimų skaičius || 632 || 417 || 712 || 767 || 515 || 617 Reikalavimų nesilaikymo atvejai % || 34,65 % || 34,53 % || 25,70 % || 22,16 % || 20,97 % || 25,12 % I rizikos kategorija % || 21,27 % || 15,97 % || 19,13 % || 17,65 % || 29,63 % || 31,21 % II priedas Tikrinimų dažnumas milijonui tonkilometrių Papildoma su šiais grafikais susijusi informacija pateikiama šios ataskaitos 8.1 dalyje. III priedas Tikrinimai pagal transporto priemonės registracijos vietą Papildoma su šiais grafikais susijusi informacija pateikiama šios ataskaitos 8.2 dalyje. IV priedas. Nuostatų neatitinkančių transporto priemonių procentinė dalis Papildoma su šiais grafikais susijusi informacija pateikiama šios ataskaitos 8.3 dalyje. V Priedas. Nuostatų neatitinkančių transporto priemonių skaičius pagal registracijos vietą Papildoma su šiais grafikais susijusi informacija pateikiama šios ataskaitos 8.4 dalyje. VI Priedas. Nuostatų neatitinkančių transporto priemonių imobilizavimo dažnumas Papildoma su šiais grafikais susijusi informacija pateikiama šios ataskaitos 8.5 dalyje. VII priedas. Pažeidimų pasiskirstymas pagal rizikos kategorijas Papildoma su šiais grafikais susijusi informacija pateikiama šios ataskaitos 8.6 dalyje. VIII priedas. Nuostatų neatitinkančioms transporto priemonėms taikomos nuobaudų rūšys Papildoma su šiais grafikais susijusi informacija pateikiama šios ataskaitos 8.7 dalyje. IX priedas. Pavojingų krovinių vežimas keliais (milijonais tonkilometrių per metus) Papildoma su šia lentele susijusi informacija pateikiama šios ataskaitos 6 dalyje. || 2006 m. || 2007 m. || 2008 m. || 2009 m. || 2010 m. || 2011 m. ES-27 (1) || 81 855 || 81 814 || 84 685 || 77 688 || 78 625 || 78 066 BE || 2 203 || 2 191 || 1 904 || 1 832 || 1 853 || 1 973 BG || 438 || 491 || 694 || 735 || 347 || 665 CZ || 1 875 || 1 376 || 1 140 || 1 050 || 1 669 || 1 787 DK || 933 || 620 || 1 256 || 1 015 || 772 || 730 DE || 13 717 || 12 834 || 13 616 || 12 961 || 12 853 || 13 028 EE || 193 || 276 || 189 || 82 || 171 || 189 IE || 1 340 || 1 291 || 1 351 || 530 || 379 || 419 EL (2) || 3 085 || 2 228 || 3 144 || 3 283 || 2 708 || 2 708 ES || 12 700 || 12 671 || 12 605 || 11 253 || 11 643 || 11 908 FR || 9 456 || 9 755 || 9 441 || 7 755 || 7 325 || 7 776 IT || 10 777 || 11 392 || 11 151 || 11 270 || 11 342 || 9 561 CY || 166 || 224 || 181 || 169 || 184 || 194 LV || 154 || 162 || 185 || 215 || 114 || 234 LT || 461 || 461 || 384 || 308 || 283 || 324 LU || 445 || 468 || 337 || 359 || 413 || 482 HU || : || 1 217 || 1 348 || 1 241 || 1 049 || 1 032 MT(3) || || || || || || NL || 2 390 || 2 098 || 2 554 || 2 408 || 3 432 || 2 540 AT || 1 122 || 1 054 || 1 175 || 1 082 || 1 083 || 1 144 PL || 3 267 || 4 708 || 5 380 || 5 697 || 5 880 || 6 848 PT || 2 046 || 1 979 || 1 846 || 1 480 || 938 || 1 143 RO || 2 559 || 2 057 || 1 782 || 2 250 || 1 369 || 1 182 SI || 571 || 631 || 662 || 668 || 607 || 842 SK || 517 || 562 || 281 || 278 || 498 || 361 FI || 2 317 || 1 847 || 1 585 || 1 640 || 2 169 || 1 535 SE || 1 743 || 1 409 || 1 265 || 1 162 || 1 387 || 1 304 JK (2) || 7 380 || 7 812 || 9 229 || 6 965 || 8 157 || 8 157 HR || : || : || 668 || 493 || 481 || 533 NO || 931 || 1 454 || 1 018 || 976 || 1 321 || 778 (1) ES-27: 2011 ataskaitinių metų negalutiniai duomenys; į 2006 m. ataskaitinių metų apžvalgą neįtraukti Vengrijos duomenys. (2) Graikija ir Jungtinė Karalystė: 2010 m. duomenys naudoti 2011 ataskaitiniams metams. (3) Malta: taikoma leidžianti nukrypti nuostata pagal Reglamentą (ES) Nr. 70/2012 Šaltinis. Eurostatas(interneto duomenų kodas: road_go_ta_dg) [1] OL L 249, 1995 10 17, p. 35, su paskutiniais pakeitimais, padarytais 2004 m. gruodžio 13 d. Komisijos direktyva 2004/112/EB, derinančia su technikos pažanga Tarybos direktyvą 95/50/EB (OL L 367, 2004 12 14, p. 23). [2] Direktyvos 9 straipsnio 1 dalis [3] Direktyvos 9 straipsnio 2 dalis [4] COM(2000) 517 galutinis, 2000 9 6. [5] COM(2005) 430 galutinis, 2005 9 15. [6] COM(2007) 795 galutinis, 2007 12 13. [7] COM(2010) 364 galutinis, 2010 7 7. [8] OL L 319, 1994 12 12, p. 7. [9] Iš dalies pakeista 2004 m. gruodžio 9 d. Komisijos direktyva 2004/111/EB, derinančia su technikos pažanga Tarybos direktyvą 94/55/EB (OL L 365, 2004 12 10, p. 25). [10] 1957 m. rugsėjo 30 d. Ženevoje sudaryta Europos sutartis dėl pavojingų krovinių tarptautinio vežimo keliais su pakeitimais, pritariant Jungtinių Tautų Europos ekonomikos komisijai (JT EEK). [11] OL L 260, 2008 9 30, p. 13. [12] Su paskutiniais pakeitimais, padarytais 2012 m. gruodžio 3 d. Komisijos direktyva 2012/45/ES, kuria Europos Parlamento ir Tarybos direktyvos 2008/68/EB dėl pavojingų krovinių vežimo vidaus keliais priedai antrą kartą priderinami prie mokslo ir technikos pažangos (OL L 332, 2012 12 4, p. 18). [13] 2004 m. gruodžio 13 d. Komisijos direktyva 2004/112/EB, derinanti su technikos pažanga Tarybos direktyvą 95/50/EB (OL L 367, 2004 12 14, p. 23). [14] Švedijos vyriausybė nurodė, kad jos institucijos atlieka daug tikrinimų ir auditų terminaluose, bendrovėse ir uostuose. Nyderlandų vyriausybė pažymėjo, kad jos institucijos papildomai lankosi transporto bendrovėse kontrolės, audito ir informacijos sklaidos tikslais. Belgijos vyriausybė pažymėjo, kad saugos konsultantai ne tik vykdo kontrolę bendrovių patalpose, bet ir praneša kompetentingoms institucijoms apie tikrinimus bendrovėse. [15] 2011 m. vasario 21 d. Komisijos rekomendacija dėl pavojingų krovinių vežimo keliais patikrinimo ataskaitų, C(2011) 909 galutinis. [16] Rizikos kategorijų apibrėžtys ir rekomendacijos dėl šioms kategorijoms priskiriamų pažeidimų pateiktos Direktyvos 95/50/EB, su pakeitimais, padarytais Direktyva 2004/112/EB, II priede. [17] Eurostato lentelė „DS-073082“: Pavojingų krovinių vežimas keliais per metus pagal pavojingų krovinių ir veiklos rūšį [18] OL L 32, 2012 2 3, p. 1. [19] I rizikos kategorijos pažeidimas reiškia didelę žūties, rimto asmens sužeidimo arba didelės žalos aplinkai riziką, dėl kurios būtina imtis skubių ir tinkamų taisomųjų priemonių. Kai padaromas II rizikos kategorijos pažeidimas, kyla asmens sužeidimo arba žalos aplinkai rizika, dėl kurios būtina imtis taisomųjų priemonių vėliausiai po to, kai pristatomas krovinys. III rizikos kategorijos pažeidimai sukelia nedidelę asmens sužeidimo arba žalos aplinkai riziką. Dėl taisomųjų priemonių gali būti nusprendžiama vėliau pačioje įmonėje.